هماه إلا نزل قماش جديد مثلا حطو له اسم من عندهم هذا (تفاح الشيوخ) وهذا ما ادري ويش هذي الاسامي ما تخفي عليكم – الحاصل قامو يعرضون وهن قاعدات الحريم واحدة منا وواحدة منا رأسها مثلا بجنبها وهي بالطرف يرونها شوفي يا ابنتي هذا زين هالقماش تراه زين ويلفه لهم راعي الدكان حتى راعي الدكان يقرب ( صحاح هم الاولين ) – يعني فيهم طهاره ققلوب والا المفروض ما يقرب و يصير بعيد فيقربه ويفله لهم يوريهم إياه من بعيد وبس وخلاص ، يفله ويوريهم إياه ويقول شوفو هذا النوع من القماش وهذا ديرم ويكذب لإنه عندهم مثل راعين البيع والدكاكين يقولون ( الكذب مسامير السلع ) ويدرجها حتى لوانها ماهيب شيء فيقول لهم هذا توه جاي من الهند – هالديم صبغته طقتين منا ويغدي البرطم ادعم والكحل ذا مشيت منه والعين تغدي ويمدح وبعض اهل الدكاكين الله يجيرك لو يمدح عجوز اعرست .